Samsung Galaxy A70 को मिला मई 2019 एंड्रॉयड सिक्योरिटी पैच: रिपोर्ट  
Galaxy A70 में क्वालकॉम के स्नैपड्रैगन 675 प्रोसेसर का इस्तेमाल किया गया 
Galaxy A70 में जान फूंकने के लिए 4,500 एमएच की बैटरी दी गई है
Samsung Galaxy A70 फोन एंड्रॉयड पाई पर चलता है
सैमसंग गैलेक्सी ए70 (Samsung Galaxy A70) को मई 2019 एंड्रॉयड सिक्योरिटी पैच मिलने की खबर सामने आ रही है। यह जानकारी यूज़र रिपोर्ट से सामने आई है। अपडेटेड सिक्योरिटी पैच के अलावा लेटेस्ट अपडेट के साथ एंड्रॉयड और सैमसंग सॉफ्टवेयर से संबंधित बग को भी फिक्स किया गया है। ऐसे में हम आपको सलाह देंगे कि आपको जैसे ही अपडेट का नोटिफिकेशन मिले फोन को अपडेट कर लें। आप लोगों की जानकारी के लिए बता दें कि फिलहाल सैमसंग गैलेक्सी ए70 (Samsung Galaxy A70) को मिला यह अपडेट यूक्रेन में जारी किया गया है, जल्द यह अपडेट अन्य देशों में भी जारी किया जा सकता है।
 Samsung Galaxy A70 में जान फूंकने के लिए 4,500 एमएएच की बैटरी, 32 मेगापिक्सल का सेल्फी सेंसर और ट्रिपल रियर कैमरा सेटअप दिया गया है। Sammobile की रिपोर्ट में कहा गया है कि सैमसंग गैलेक्सी ए70 को यूक्रेन में मई 2019 एंड्रॉयड सिक्योरिटी पैच अपडेट मिल गया है। Galaxy A70 को मिले अपडेट का फर्मवेयर वर्जन नंबर A705FNXXU1ASD6 है।
आप चाहें तो इसे Sammobile फर्मवेयर पोर्टल से मैनुअली भी डाउनलोड कर सकते हैं। सैमसंग ने अपनी वेबसाइट पर सभी मई 2019 SMR (सिक्योरिटी मेंटेंनेंस रिलीज़) फिक्स के बारे में बताया है।

सैमसंग गैलेक्सी ए70 को 28,990 रुपये में बेचा जाता है। फोन का एक मात्र वेरिएंट उपलब्ध कराया गया है जो 6 जीबी रैम + 128 जीबी स्टोरेज से लैस है। फोन ब्लैक, ब्लू और व्हाइट रंग में मिलेगा। Galaxy A70 (रिव्यू) को भारत में फ्लिपकार्ट (Flipkart) और सैमसंग के ऑनलाइन स्टोर से खरीदा जा सकता है।

सैमसंग गैलेक्सी ए70 (Samsung Galaxy A70) एंड्रॉयड पाई (Android Pie) पर आधारित सैमसंग वन यूआई (Samsung One UI) पर चलता है। डुअल-सिम वाले इस फोन में 6.7 इंच का फुल-एचडी+ (1080x2400 पिक्सल) सुपर एमोलेड इनफिनिटी-यू डिस्प्ले है, इसका आस्पेक्ट रेशियो 20:9 है। स्पीड और मल्टीटास्किंग के लिए ऑक्टा-कोर स्नैपड्रैगन 675 प्रोसेसर के साथ 6 जीबी है।
फोटो, वीडियो और अन्य चीजों को सेव करने के लिए 128 जीबी की स्टोरेज है, माइक्रोएसडी कार्ड की मदद से स्टोरेज को 512 जीबी तक बढ़ाना संभव है। अब बात कैमरा सेटअप की। सैमसंग गैलेक्सी ए70 (Samsung Galaxy A70) में 32 मेगापिक्सल का प्राइमरी सेंसर है, इसका अपर्चर एफ/1.7 है, 8 मेगापिक्सल का अल्ट्रा-वाइड सेंसर है, इसका अपर्चर एफ/ 2.2 है। तीसरा सेंसर 5 मेगापिक्सल का है, इसका अपर्चर एफ/ 2.2 है। सेल्फी और वीडियो कॉलिंग के लिए 32 मेगापिक्सल का फ्रंट कैमरा दिया गया है, जिसका अपर्चर एफ/2.0 है।
Galaxy A70 में जान फूंकने के लिए 4,500 एमएच की बैटरी दी गई है जो 25 वाट सुपर-फास्ट चार्जिंग के साथ आता है। फोन इन-डिस्प्ले फिंगरप्रिंट सेंसर से लैस है। यह फोन फेस रिकग्निशन सपोर्ट के साथ आता है। फोन की लंबाई-चौड़ाई 164.3x76.7x7.9 मिलीमीटर है।